มีเพศสัมพันธ์หลังหมดประจำเดือนไป 1 วัน คือประจำเดือนวันสุดท้ายวันที่ 19 มีเพศสัมพันธ์ วันที่ 21 มีโอากาศท้องไหมคะ แต่ใส่ถุงยางอนามัยนะคะ วันนี้วันที่ 27 มีตกขาวสีออกน้ำตาล มีกลิ่น ใช่เลือดล้างหน้าเด็กรึป่าวคะ
สวัสดีค่ะ การนับระยะปลอดภัยนั้น ให้เริ่มนับจากวันแรกที่ประจำเดือนมา จนถึงวันที่มีเพศสัมพันธ์ ไม่ใช่นับจากวันที่ประจำเดือนหมด หากนับได้ไม่เกิน 7 วันถือว่าอยู่ในระยะปลอดภัย โอกาสที่จะตั้งครรภ์นั้นถือว่าน้อยมาก แต่หากเกิน 7 วันไปแล้ว โอกาสที่จะตั้งครรภ์ก็จะมีได้ ส่วนการใช้ถุงยางอนามัยนั้น จะมีโอกาสตั้งครรภ์ได้ตั้งแต่ 2%-18%ดังนั้นให้ลองนับจากวันแรกที่ประจำเดือนมา จนถึงวันที่มีเพศสัมพันธ์ว่านับได้กี่วันค่ะสำหรับอาการตกขาวมีสีน้ำตาล และมีกลิ่น ไม่น่าใช่อาการของเลือดล้างหน้าเด็ก เนื่องจากเลือดล้างหน้าเด็กมักจะมีสีแดงออกจางๆ และไม่มีกลิ่นเหม็น ดังนั้นอาการตกขาวที่เป็นอยู่ อาจเกิดจากมีการติดเชื้อต่างๆ ในช่องคลอด เช่น การอักเสบจากเชื้อแบคทีเรีย การติดเชื้อปรสิต หนองใน เป็นต้น หรือเป็นอาการมีเลือดออกผิดปกติจากสาเหตุต่างๆ เช่น มีติ่งเนื้อที่ปากมดลูก มะเร็งปากมดลูก เป็นต้น หากยังคงมีตกขาวลักษณะดังกล่าว ควรไปพบสูติ-นรีแพทย์เพื่อตรวจหาสาเหตุค่ะ